cyanic-selkie/wikianc huggingface dataset:
การฉ้อราษฎร์บังหลวงในประเทศไทย
ทหารและตำรวจ
ฝ่ายความมั่นคงในประเทศไทยมีชื่อเสียงว่าเป็นสถาบันที่ฉ้อฉลที่สุดในประเทศเนื่องจากความพัวพันกับการเมืองและระบบอุปถัมภ์ นายทหารชั้นผู้ใหญ่จำนวนมากได้รับแต่งตั้งให้ดำรงตำแหน่งในคณะกรรมการบริหารของรัฐวิสาหกิจ โดยเพิ่มขึ้น 5 เท่าระหว่างปี 2557 ถึง 2560 เมื่อปี 2559 มีข่าวบรรจุบุตรของพลเอก ปรีชา จันทร์โอชา ปลัดกระทรวงกลาโหม เป็นนายทหารยศว่าที่ร้อยตรี โดยพลเอก ประวิตร วงษ์สุวรรณ รัฐมนตรีว่าการกระทรวงกลาโหม เป็นผู้ลงนาม พลเอกปรีชาให้สัมภาษณ์ว่า หลายคนในกองทัพก็ทำแบบนี้ ผู้ก่อเหตุกราดยิงที่จังหวัดนครราชสีมา พ.ศ. 2563 เป็นนายทหารชั้นผู้น้อยซึ่งอ้างเหตุลงมือเป็นการทุจริตบ้านพักทหาร ข่าวข้อกล่าวหาการทุจริตการจัดซื้อยุทธภัณฑ์ของกองทัพ เช่น เครื่องตรวจจับวัตถุระเบิด จีที200, เรือเหาะสกายดรากอน, รถหุ้นเกราะยูเครน, เฮลิคอปเตอร์เอ็นสตรอม, ฝูงบินกริพเพน, เรือฟริเกต 2 ลำ, กล้องตรวจการณ์กลางคืนแบบตาเดียว, ชุดทหารเกณฑ์ และเรือดำน้ำจีน เป็นต้น พระมหากษัตริย์ยังทรงแต่งตั้ง พระราชทานและเรียกคืนยศได้ตามพระราชอัธยาศัยด้วย
การฉ้อราษฎร์บังหลวงโดยตำรวจก็มีแพร่หลาย ในปี 2559 มีหลายคดีที่ตำรวจถูกตั้งข้อหาลักพาตัว คุกคามทางเพศ โจรกรรมและการกระทำมิชอบ ทางการจับกุมเจ้าหน้าที่ตำรวจและพิพากษาลงโทษฐานฉ้อราษฎร์บังหลวง ค้ายาเสพติด การลักลอบนำเข้าหรือส่งออก และการละเมิดสิทธิทรัพย์สินทางปัญญา ตำรวจมีการเรียกรับประโยชน์จากบริษัทที่ดำเนินการผิดกฎหมาย ในปี 2553 มีข่าวเมื่อพลตำรวจเอก สมเพียร เอกสมญา ไม่สามารถขอย้ายพื้นที่ได้ เพราะมีนายตำรวจอีกนายหนึ่งวิ่งเต้น
ในเดือนกุมภาพันธ์ 2564 ส.ส. พรรคก้าวไกลออกมาอภิปรายไม่ไว้วางใจรัฐบาลโดยระบุว่ามีการฝากตำแหน่งของผู้บัญชาการตำรวจแห่งชาติ พร้อมทั้งเปิดเผย "ตั๋วช้าง" หรือจดหมายฝากตำแหน่งที่ผู้บัญชาการตำรวจแห่งชาติส่งถึงสำนักงานราชเลขานุการในพระองค์ 904 ในปี 2562
การศึกษา
การศึกษาของมหาวิทยาลัยขอนแก่นระบุว่า งบโรงเรียนถูกตักตวงออกไป เช่น งบอาหาร งบอุปกรณ์การเรียน โดยระบุว่างบประมาณก่อสร้างอาคารเรียนถูกโกงไปประมาณร้อยละ 30 เงินบริจาคถูกขโมยจนเป็นเรื่องปกติ นอกจากนี้ โครงการ เช่น สหกรณ์ครู ยังมีการฉ้อฉล
การปราบปรามการฉ้อราษฎร์บังหลวง
กฎหมายปราบปรามการฉ้อราษฎร์บังหลวงในประเทศไทย เช่น ประมวลกฎหมายอาญา พ.ศ. 2499 และ 2502 ห้ามการให้และรับสินบน การกรรโชก การละเมิดอำนาจในตำแหน่งหน้าที่ การเป็นตัวกลางให้และรับสินบน บางความผิดมีโทษสูงสุดถึงประหารชีวิต, อนุสัญญาสหประชาชาติว่าด้วยการต่อต้านทุจริต (United Nations Convention against Corruption) ซึ่งครอบคลุมการให้สินบนข้าราชการต่างด้าวมีผลบังคับใช้ในประเทศไทยในปี 2554, พระราชบัญญัติการป้องกันและปราบปรามการฟอกเงิน พ.ศ. 2542, รัฐธรรมนูญแห่งราชอาณาจักรไทย พ.ศ. 2540 เน้นย้ำเรื่องความโปร่งใสและความรับผิดในการบริหารราชการแผ่นดิน อย่างไรก็ดี รัฐบาลชุดต่าง ๆ มักปราบปรามเพียงการฉ้อราษฎร์บังหลวงเล็กน้อยเพื่อสร้างภาพลักษณ์ว่าตนจริงจังในการแก้ไขปัญหาเท่านั้น
ประเทศไทยไม่ได้ขาดแคลนองค์การปราบปรามการฉ้อราษฎร์บังหลวง กล่าวคือ องค์การที่ทำหน้าที่ดังกล่าวเช่น คณะกรรมการการเลือกตั้ง สำนักงานผู้ตรวจการแผ่นดิน สำนักงานคณะกรรมการป้องกันและปราบปรามการทุจริตในภาครัฐ คณะกรรมการป้องกันและปราบปรามการทุจริตแห่งชาติ ตำรวจ กรมสอบสวนคดีพิเศษ และสำนักงานอัยการสูงสุด แต่กระบวนการมักเป็นไปอย่างล่าช้าและมีผู้ถูกลงโทษเพียงจำนวนหยิบมือ นอกจากนี้ เจ้าหน้าที่บางคนยังถูกข่มขู่
ในปี 2558 องค์กรต่อต้านคอร์รัปชัน (ประเทศไทย) ตั้ง "พิพิธภัณฑ์กลโกงแห่งชาติ" ที่หอศิลปวัฒนธรรมแห่งกรุงเทพมหานคร นักวิจารณ์บางคนวิจารณ์ว่าพิพิธภัณฑ์ดังกล่าวเน้น "การกระทำรับสินบนฉาวโฉ่ที่เกี่ยวข้องกับรัฐบาล" 10 อย่าง แต่ไม่มีกล่าวถึงกองทัพหรือธุรกิจ
การเปิดโปงการทุจริตหรือการเป่านกหวีด (whistleblowing) ไม่ได้รับการคุ้มครองเท่าที่ควรและอาจถูกรังควานหรือปลดออกจากตำแหน่ง เช่น กรณีของสิบเอก ณรงค์ชัย อินทรกวี (หมู่อาร์ม) ที่เปิดโปงการทุจริตในกองทัพบกในปี 2563 ก่อนถูกกล่าวหาว่าผิดวินัยทหารในเวลาต่อมา
สื่อมวลชนรายงานข้อกล่าวหาการทุจริต เช่น ความไม่ชอบมาพากลในกระบวนการจัดซื้อจัดจ้างภาครัฐและการเอื้อประโยชน์แก่พวกพ้องอยู่บ่อยครั้ง แต่หลังรัฐประหารในประเทศไทย พ.ศ. 2549 มีการตรวจพิจารณาอินเทอร์เน็ตมากขึ้น องค์การนอกภาครัฐที่ดำเนินการเรื่องละเอียดอ่อนทางการเมืองเผชิญกับการรังควานจากภาครัฐอยู่บ้าง
การฉ้อราษฎร์บังหลวงภาคเอกชน
เศรษฐีและบริษัทอสังหาริมทรัพย์หลายแห่งได้กำไรงามจากการซื้อขายที่ดิน โดยมีเส้นสายวงในเป็นข้าราชการและนักการเมืองซึ่งทำให้ทราบล่วงหน้าว่ารัฐบาลมีโครงการพัฒนาที่ดินที่ใดบ้าง
ในปี 2564 มีการเปิดเผยว่า บริษัทผู้ผลิตรถยนต์สัญชาติญี่ปุ่น โตโยต้าสาขาประเทศไทย ได้จ่ายสินบนให้ผู้มีส่วนเกี่ยวข้องกับผู้พิพากษาผู้ใหญ่ ซึ่งข้าราชการศุลกากรคนหนึ่งเปิดเผยว่า โตโยต้าเลี่ยงภาษีกว่า 11,000 ล้านบาท
สาธารณรัฐหมู่เกาะมาร์แชลล์ในโอลิมปิกฤดูร้อน 2020
ประเทศหมู่เกาะมาร์แชลล์ จะได้เข้าร่วมแข่งขันกีฬาโอลิมปิกฤดูร้อน ครั้งที่ 32 ค.ศ. 2020 (พ.ศ. 2563) ณ กรุงโตเกียว ประเทศญี่ปุ่น เดิมกำหนดจัดขึ้นระหว่างวันที่ 24 กรกฎาคม - 9 สิงหาคม พ.ศ. 2563 การแข่งขันได้เลื่อนออกไปเป็น 23 กรกฎาคม - 8 สิงหาคม พ.ศ. 2564 เนื่องจากการระบาดของไวรัสโควิด -19 คณะกรรมการโอลิมปิกแห่งประเทศหมู่เกาะมาร์แชลล์ได้ส่งทีมนักกีฬาที่ผ่านรอบคัดเลือกโอลิมปิกแล้วทั้งหมด 2 คน เข้าร่วมการแข่งขันใน 1 ชนิดกีฬา
ว่ายน้ำ
หมู่เกาะมาร์แชลล์ได้รับคำเชิญสากลจาก FINA ให้ส่งนักว่ายน้ำอันดับสูงสุด (หนึ่งคนต่อเพศ) ในการแข่งขันแต่ละรายการของแต่ละคนไปยังการแข่งขันกีฬาโอลิมปิก โดยอิงตามระบบคะแนน FINA เมื่อวันที่ 28 มิถุนายน พ.ศ. 2564
Lagrezia
Lagrezia เป็นสกุลของพืชดอกที่อยู่ในวงศ์ Amaranthaceae. มันยังอยู่ในอนุวงศ์ Amaranthoideae ด้วย
ถิ่นกำเนิดของมันคือ ทางใต้ของเม็กซิโก มหาสมุทรอินเดียตะวันตก พบใน Aldabra, หมู่เกาะชาโกส, คอโมโรส, มาดากัสการ์, มอริเชียส, เม็กซิโกและ เซเชลส์
สปีชีส์ในสกุล ได้แก่:
Lagenocarpus
Lagenocarpus เป็นสกุลของพืชดอกที่อยู่ในวงศ์ Cyperaceae.
ถิ่นกำเนิดของมันคือ เขตร้อนอเมริกา
สปีชีส์ในสกุล ได้แก่:
เกรโมนา
เกรโมนา (Cremona) เป็นเมืองและคอมมูนในภาคเหนือของอิตาลี ตั้งอยู่ในแคว้นลอมบาร์เดีย บนฝั่งซ้ายของแม่น้ำโป กลาง Pianura Padana (หุบเขาโป) เป็นเมืองหลวงของจังหวัดเกรโมนา และเป็นที่ตั้งของรัฐบาลท้องถิ่นของเมืองและจังหวัด เมืองเครโมนามีความโดดเด่นเป็นพิเศษด้านประวัติศาสตร์ดนตรี
ประเทศคูเวตในโอลิมปิก
ประเทศคูเวต เข้าร่วมแข่งขันกีฬาโอลิมปิกครั้งแรกในโอลิมปิกฤดูร้อน 1968 และได้ส่งนักกีฬาเข้าร่วมโอลิมปิกฤดูร้อนทุกครั้งตั้งแต่นั้นมา คณะกรรมการโอลิมปิกแห่งชาติของประเทศคูเวต คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ KUW
นับตั้งแต่ประเทศคูเวตส่งนักกีฬาเข้าร่วมการแข่งขันโอลิมปิกครั้งแรก นักกีฬาคูเวตได้รับเหรียญรางวัลรวมทั้งหมด 3 เหรียญ โดยแบ่งเป็น 1 เหรียญทอง 0 เหรียญเงิน และ 2 เหรียญทองแดง
กรมทหารพรานที่ 49
กรมทหารพรานที่ 49 (อักษรย่อ: กรม ทพ. 49; 49th Ranger Forces Regiment) เป็นหนึ่งในกองกำลังเฉพาะกิจของกองกำลังทหารพรานจังหวัดชายแดนภาคใต้ ดูแลอำเภอจะแนะและอำเภอศรีสาคร โดยมีกองบัญชาการอยู่ที่วัดศรีสาคร อำเภอศรีสาคร จังหวัดนราธิวาส และมีผู้บังคับการคนปัจจุบันคือพันเอก กำธร ศรีเกตุ
นอกจากนี้ กรมทหารพรานที่ 49 ยังได้ให้การฝึกแก่กำลังประจำถิ่น (อส.) และกำลังประชาชน (ชรบ.) เพื่อเพิ่มศักยภาพในการรักษาความปลอดภัย
เหตุการณ์สำคัญ
กรมทหารพรานที่ 49 ได้รับการสถาปนาเมื่อวันที่ 1 ธันวาคม พ.ศ. 2554 ส่วนในเดือนพฤษภาคม พ.ศ. 2560 ได้มีพิธีรับ–ส่ง หน้าที่เพื่อดำรงตำแหน่งผู้บังคับการกรมทหารพรานที่ 49 โดยพันเอก วิชาญ สาริกะพันธ์ ซึ่งเป็นผู้บังคับการคนเก่า เข้าดำรงตำแหน่งรองเสนาธิการมณฑลทหารบกที่ 43 และพันเอก จรูญ จตุรงค์ เข้าดำรงตำแหน่งผู้บังคับการกรมทหารพรานที่ 49
เดือนธันวาคม ปีเดียวกันนี้ ชุดเฉพาะกิจกรมทหารพรานที่ 49 ถูกซุ่มยิงระหว่างปฏิบัติหน้าที่ในอำเภอศรีสาคร จังหวัดนราธิวาส ส่งผลให้มีอาสาสมัครทหารพรานเสียชีวิต 1 นาย ซึ่งกำลังจะแต่งงานในอีกไม่กี่วันข้างหน้า รวมถึงมีทหารได้รับบาดเจ็บจากเหตุการณ์เดียวกันนี้อีก 2 คน โดยในวันต่อมา สมเด็จพระเจ้าอยู่หัวมหาวชิราลงกรณ บดินทรเทพยวรางกูร และพระบรมวงศานุวงศ์ ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดนราธิวาส เชิญพวงมาลาพระราชทาน และพวงมาลาประทาน มาวางไว้ที่หน้าหีบศพอาสาสมัครทหารพรานที่เสียชีวิต จากนั้น สมเด็จพระเจ้าอยู่หัว ทรงพระกรุณาโปรดเกล้าโปรดกระหม่อมให้ผู้ว่าราชการจังหวัดนราธิวาส เชิญสิ่งของพระราชทานไปมอบแก่ทหารที่ได้รับบาดเจ็บจากเหตุการณ์
เดือนพฤษภาคม พ.ศ. 2561 ได้เกิดเหตุเพลิงไหม้บ้านของเจ้าหน้าที่ทหารพรานสังกัดหน่วยเฉพาะกิจกรมทหารพรานที่ 49 จังหวัดนราธิวาส ซึ่งทางเจ้าหน้าที่หน่วยเฉพาะกิจกรมทหารพรานที่ 49 ได้เดินทางมาให้กำลังใจครอบครัวผู้ประสบเหตุ และให้การช่วยเหลือซ่อมแซม
เดือนกุมภาพันธ์ พ.ศ. 2563 ได้มีเหตุการณ์ชิงตัวประกันในเทอร์มินอล 21 โคราช ร้อยเอก ศิริวิวัฒน์ แสงประสิทธิ์ ผู้บังคับกองร้อยทหารพรานที่ 4914 กรมทหารพรานที่ 49 ซึ่งชาวบ้านอำเภอจะแนะส่วนใหญ่รู้จักเป็นอย่างดี ในการช่วยเหลือประชาชนโดยไม่เลือกศาสนา ได้พาครอบครัวไปพักผ่อนที่จังหวัดนครราชสีมา และเตรียมเข้าร่วมงานเลี้ยงรุ่นนายสิบทหารบก โดยในวันที่ 8 กุมภาพันธ์ เขาและภรรยาได้ออกไปหาซื้อธูปเทียนเพื่อเวียนเทียนในวันมาฆบูชา ทว่า ระหว่างทางได้มีคนร้ายกราดยิงใส่ เขาจึงใช้ร่างบังกระสุนไม่ให้ถูกภรรยา กระทั่งตนเองเสียชีวิต
ปฏิบัติการสำคัญ
เดือนมีนาคม พ.ศ. 2559 เจ้าหน้าที่ทหารพรานจากกรมทหารพรานที่ 49 ร่วมกับกรมทหารพรานที่ 45 และกรมทหารพรานที่ 46 ดำเนินยุทธการปิดล้อมเทือกเขาตะเว ซึ่งเป็นรอยต่อ 3 อำเภอ ได้แก่ อำเภอเจาะไอร้อง, อำเภอระแงะ และอำเภอจะแนะ เพื่อไล่ล่ากองกำลังติดอาวุธที่บุกยึดโรงพยาบาลเจาะไอร้อง ก่อนใช้เป็นที่มั่นในการโจมตีฐานทหารพรานที่ 4816 แล้วหลบหนีขึ้นเขา
ส่วนในเดือนธันวาคม พ.ศ. 2560 ได้เกิดเหตุผู้ก่อความไม่สงบยิงเจ้าหน้าที่ทหารพรานเสียชีวิต 1 นาย และได้รับบาดเจ็บ 3 นาย หน่วยเฉพาะกิจทหารพรานที่ 49 จึงทำการสนธิกำลังร่วมกับหน่วยปฏิบัติการพิเศษ, เจ้าหน้าที่ตำรวจ และชุดนิติวิทยาศาสตร์ เข้าปิดล้อมตรวจค้นเป้าหมายต้องสงสัย กระทั่งสามารถยึดอาวุธสงคราม และอุปกรณ์ประกอบระเบิดได้ที่อำเภอศรีสาคร จังหวัดนราธิวาส
กิจกรรมเพื่อสังคม
เดือนเมษายน พ.ศ. 2560 กรมทหารพรานที่ 49 ได้จัดกิจกรรมมอบสิ่งของอุปโภคบริโภคให้แก่กลุ่มชนเผ่าเงาะป่าซาไก ที่อำเภอจะแนะ จังหวัดนราธิวาส และในเดือนกรกฎาคม ของปีเดียวกัน กรมทหารพรานที่ 49 ได้ออกหน่วยบริการแก่ประชาชนในพื้นที่ โดยมีการมอบสิ่งของบริโภค, บริการตัดผมฟรี, บริการหน่วยแพทย์เคลื่อนที่, ห้องสมุดเคลื่อนที่สำหรับนักเรียน และอื่น ๆ อีกเป็นจำนวนมาก
สิ่งสืบทอด
จากความไม่สงบในชายแดนภาคใต้ของประเทศไทย กรมทหารพรานที่ 49 ได้เปิดรับผู้ปฏิบัติงานในพื้นที่จังหวัดนราธิวาส เพื่อทดแทนอัตราที่ขาดในสังกัด โดยในเดือนพฤษภาคม พ.ศ. 2560 ได้มีการฝึกอาสาสมัครทหารพรานทดแทนของหน่วย 78 นาย รวมถึงในเดือนตุลาคม ของปีเดียวกัน มีผู้ผ่านการคัดเลือกเป็นอาสาสมัครทหารพราน 109 นาย
นอกจากนั้น กองร้อยทหารพรานที่ 4904 ยังได้ให้การฝึกแก่กำลังประจำถิ่น (อส.) และกำลังประชาชน (ชรบ.) ซึ่งจัดขึ้นเป็นครั้งแรก ตั้งแต่เดือนพฤศจิกายน พ.ศ. 2561
มังกรทะเลทับทิม
มังกรทะเลทับทิม (Ruby seadragon; ) ปลากระดูกแข็งชนิดหนึ่ง ในวงศ์ปลาจิ้มฟันจระเข้และม้าน้ำ (Syngnathidae)
นับเป็นปลาที่เพิ่งค้นพบใหม่ ในปี ค.ศ. 2015 โดยถูกแบ่งออกมาจากมังกรทะเลใบหญ้า (P. aeniolatus) ซึ่งอยู่ในสกุลเดียวกัน นับเป็นการค้นพบปลาจำพวกมังกรทะเลเป็นครั้งแรกในรอบ 150 ปี
โดยนักวิทยาศาสตร์ของสถาบันสมุทรศาสตร์สคริปส์ มหาวิทยาลัยแคลิฟอร์เนีย วิทยาเขตซานดิเอโก วิเคราะห์ตัวอย่างเนื้อเยื่อของมังกรทะเลที่ได้จากทางตอนใต้ของออสเตรเลียเมื่อปี ค.ศ. 2007 พบว่า ลำดับการเรียงตัวของดีเอ็นเอไม่ตรงกับของมังกรทะเลชนิดอื่น โดยลักษณะพันธุกรรมมีลักษณะเฉพาะเช่นเดียวกับเม็ดสีซึ่งเป็นสีแดง และเครื่องสแกนสร้างภาพเอ็กซเรย์สามมิติโครงกระดูกของมังกรทะเลทับทิมพบว่ามีความแตกต่างออกไป
มังกรทะเลทับทิม มีสีแดงตลอดทั่วทั้งลำตัว ทั้งนี้เชื่อว่าเพราะการที่อาศัยอยู่ในน้ำลึก ซึ่งสีแดงจะถูกดูดซับอย่างมีประสิทธิภาพและช่วยในการอำพรางตัว โดยมังกรทะเลทับทิมจะไม่มีระยางค์ยื่นออกมาเหมือนกับมังกรทะเลอีกสองชนิดแรก และอาศัยอยู่ในระดับความลึกกว่า ทั้งนี้เชื่อการที่มีสีแดงตลอดทั้งลำตัวเพื่อใช้ในการพรางตัวเข้ากับดงสาหร่ายทะเล อันเป็นสถานที่อาศัยหลัก กินอาหารจำพวกแพลงก์ตอนสัตว์และครัสเตเชียนขนาดเล็กจำพวกกุ้ง และเพิ่งมีการบันทึกภาพเคลื่อนไหวได้เป็นครั้งแรก เมื่อต้นปี ค.ศ. 2017 ความยาว 30 นาที โดยคณะนักวิทยาศาสตร์มหาวิทยาลัยแคลิฟอร์เนีย วิทยาเขตซานดิเอโก ร่วมกับพิพิธภัณฑ์เวสเทิร์นออสเตรเลีย ทำการสำรวจโดยใช้กล้องจากยานสำรวจใต้น้ำในระยะไกล
อำเภอสุวรรณคูหา
สุวรรณคูหา [สุ-วัน-นะ-คู-หา] เป็นอำเภอหนึ่งของจังหวัดหนองบัวลำภู
ที่ตั้งและอาณาเขต
อำเภอสุวรรณคูหามีอาณาเขตติดต่อกับอำเภอข้างเคียง ดังนี้
ประวัติ
เดิมอำเภอสุวรรณคูหาเป็นส่วนหนึ่งของตำบลเก่ากลอย อำเภอหนองบัวลำภู จังหวัดอุดรธานี ทั้งหมด ในปี พ.ศ. 2494 ได้มีประกาศกระทรวงมหาดไทยให้แยกบางหมู่บ้านออกมาจากการปกครองของตำบลเก่ากลอย รวมตั้งเป็นตำบลนาสี ต่อมาได้ย้ายมาขึ้นการปกครองกับอำเภอนากลางในปี พ.ศ. 2508  และตั้งตำบลนาดีขึ้นในปี พ.ศ. 2510 โดยแยกบางหมู่บ้านออกมาจากการปกครองของตำบลเก่ากลอย และตั้งตำบลบ้านโคกในปี พ.ศ. 2511 โดยแยกบางหมู่บ้านออกมาจากการปกครองของตำบลนาสี
ในปี พ.ศ. 2515 ราษฎรในพื้นที่ได้ยื่นเรื่องราวต่อราชการ ขอให้ตั้งกิ่งอำเภอขึ้นที่ตำบลนาสี โดยกระทรวงมหาดไทยได้พิจารณาเห็นว่าราษฎรทั้งสามตำบล ได้แก่ ตำบลบ้านโคก ตำบลนาสี และตำบลนาดี เป็นตำบลที่อยู่ไกลท้องที่ทุรกันดาร และห่างไกลจากตัวอำเภอ เจ้าหน้าที่มีโอกาสตรวจเยี่ยมเยือนดูแลทุกข์สุขของราษฎรน้อยมาก เพราะทางคมนาคมไม่สะดวก ซึ่งอาจเป็นการเสียหายในด้านการปกครอง ประกอบกับหมู่บ้านดังกล่าวมีโอกาสที่จะเจริญในอนาคต เพราะราษฎรอาศัยอยู่กันหนาแน่นมาก และมีพื้นที่ทำมาหากินได้ โดยเฉพาะมีทรัพยากรทางธรรมชาติ พอที่จะยกระดับการครองชีพของราษฎรทั้งสามตำบลดังกล่าวนี้ให้ดียิ่งขึ้น จึงแนะนำประชุมชี้แจงร่วมกับทางอำเภอนากลาง รายงานต่อกระทรวงมหาดไทย ขอจัดตั้งที่ว่าการกิ่งอำเภอขึ้น และเมื่อวันที่ 17 กรกฎาคม พ.ศ. 2516 จึงแยกออกมาเป็น กิ่งอำเภอสุวรรณคูหา  ที่มาของชื่ออำเภอมาจากถ้ำสุวรรณคูหาหรือชื่อเดิมคือสุพรรณคูหา เป็นถ้ำซึ่งมีโบราณวัตถุสมัยล้านช้าง เช่น รูปพระไชยเชษฐา และศิลาจารึกโบราณราว พ.ศ. 2106
ก่อนจัดตั้งเป็นอำเภอ ในปี พ.ศ. 2521 กิ่งอำเภอสุวรรณคูหาได้จัดตั้งตำบลเพิ่มอีก 2 ตำบล โดยตั้งตำบลนาด่าน โดยแยกบางหมู่บ้านออกมาจากการปกครองของตำบลนาดี ภายในปีเดียวกันได้มีการตั้งตำบลดงมะไฟ โดยแยกบางหมู่บ้านออกมาจากการปกครองของตำบลนาสี เนื่องจากหลักเกณฑ์ต้องมีตำบลไม่น้อยกว่า 5 ตำบล ก่อนที่จะยกฐานะขึ้นเป็น อำเภอสุวรรณคูหา โดยพระราชกฤษฎีกาเมื่อวันที่ 19 มีนาคม พ.ศ. 2522 โดยมีการปกครองทั้งหมด 5 ตำบล ได้แก่ ตำบลนาสี ตำบลนาดี ตำบลบ้านโคก ตำบลนาด่าน และตำบลดงมะไฟ
ในท้ายปี พ.ศ. 2522 ได้ตั้งตำบลสุวรรณคูหา เป็นตำบลลำดับที่ 6 ของอำเภอโดยแยกบางหมู่บ้านออกมาจากการปกครองของตำบลบ้านโคก และปรับพื้นที่การปกครองให้เหมาะสมในปี พ.ศ. 2524 โดยโอนพื้นที่หมู่ 8 บ้านต่างแคน กับหมู่ 9 บ้านบุญทัน,บ้านร่องป่าบุ้น ของตำบลดงมะไฟ ไปจัดตั้งเป็นพื้นที่หมู่ 9–10 ของตำบลบ้านโคก ตามลำดับ เมื่ออำเภอสุวรรณคูหามีสภาพชุมชนและชุมนุมการค้าหนาแน่นหรือมีสภาพเจริญขึ้นกว่าเดิมมาก จึงมีการจัดตั้งสุขาภิบาลสุวรรณคูหา ในปี พ.ศ. 2525 และสุขาภิบาลบ้านโคก ในปี พ.ศ. 2526 ทีมีลักษณะเป็นชุมชนขนาดใหญ่ ในปี พ.ศ. 2529 ได้แยกบางหมู่บ้านออกมาจากการปกครองของตำบลบ้านโคก ตั้งขึ้นเป็นตำบลบุญทัน
ต่อมาจังหวัดอุดรธานีได้แยกพื้นที่หนองบัวลําภูที่เป็นเมืองโบราณที่ก่อตั้งมาแล้วไม่น้อยกว่า 900 ปี เดิมเป็นดินแดนที่ขึ้นต่อกรุงศรีสัตตนาคนหุต มีชื่อว่า "เมืองหนองบัวลุ่มภู นครเขื่อนขันธกาบแก้วบัวบาน" เนื่องจากรัฐบาลมีนโยบายในการกระจายอํานาจมายังส่วนภูมิภาค เพื่อประโยชน์ในด้านการปกครอง การให้บริการของรัฐ การอํานวยความสะดวกแก่ประชาชน การส่งเสริมให้ท้องที่เจริญยิ่งขึ้น ตลอดจนเพื่อความมั่นคงของชาติ ประกอบกับจังหวัดอุดรธานีมีอาณาเขตกว้างขวางและมีพลเมืองมาก จึงเห็นสมควรแยกอําเภอต่าง ๆ บางอําเภอ ตั้งขึ้นเป็นจังหวัด จึงแยกอำเภอหนองบัวลำภู อำเภอนากลาง อำเภอโนนสัง อำเภอศรีบุญเรือง และอำเภอสุวรรณคูหา ตั้งเป็น จังหวัดหนองบัวลำภู  อำเภอสุวรรณคูหาจึงมีฐานะเป็นอำเภอในจังหวัดหนองบัวลำภู
ในปี พ.ศ. 2538 ได้แยกบางหมู่บ้านออกมาจากการปกครองของตำบลสุวรรณคูหาและตำบลนาดี ตั้งขึ้นเป็นตำบลกุดผึ้ง เป็นตำบลที่ 8 ของอำเภอสุวรรณคูหา และในปี พ.ศ. 2542 ได้ยกฐานะสุขาภิบาลสุวรรณคูหาและสุขาภิบาลบ้านโคกขึ้นเป็นเทศบาลตำบล ตามข้อบังคับของกฎหมาย อำเภอสุวรรณคูหาจึงมีฐานะเป็น 1 ใน 6 อำเภอของจังหวัดหนองบัวลำภู และมีเขตการปกครองย่อยภายในอำเภอทั้งหมด 8 ตำบล จนถึงปัจจุบัน และในปี พ.ศ. 2547 กระทรวงมหาดไทยได้ยุบองค์การบริหารส่วนตำบลสุวรรณคูหา รวมกับองค์การบริหารส่วนตำบลกุดผึ้ง เนื่องจากกระทรวงมหาดไทยดำเนินการประกาศยุบรวมสภาตำบลทั้งหมดและองค์การบริหารส่วนตำบลใดที่มีจำนวนประชากรไม่ถึงสองพันคน โดยให้รวมพื้นที่เข้ากับองค์การบริหารส่วนตำบลอื่น หรือหน่วยการบริหารราชการส่วนท้องถิ่นที่มีเขตติดต่อกันภายในเขตอำเภอเดียวกัน
การปกครองส่วนภูมิภาค
อำเภอสุวรรณคูหาแบ่งเขตการปกครองย่อยออกเป็น 8 ตำบล 91 หมู่บ้าน ได้แก่
การปกครองส่วนท้องถิ่น
ท้องที่อำเภอสุวรรณคูหาประกอบด้วยองค์กรปกครองส่วนท้องถิ่น 9 แห่ง ได้แก่
โรคกระดูกพรุน
โรคกระดูกพรุน (Osteoporosis) คือโรคที่ลดความแข็งแรงของกระดูกและเพิ่มความเสี่ยงที่จะทำให้เกิดกระดูกหัก โรคนี้เป็นสาเหตุหลักของการเกิดกระดูกหักในผู้สูงอายุ ซึ่งมักเกิดกับกระดูกไขสันหลัง, กระดูกแขนท่อนปลายและกระดูกสะโพก โรคกระดูกพรุนมักไม่แสดงอาการ ผู้ป่วยต้องอาศัยการตรวจกระดูกเท่านั้นจึงจะทราบ ผู้ที่มีภาวะกระดูกหักจะมีอาการปวดเรื้อรังและสมรรถภาพการเคลื่อนไหวลดลง เพศหญิงมีความเสี่ยงเป็นโรคนี้สูงกว่าเพศชาย
มนุษย์เราจะมีมวลกระดูกมากที่สุดในวัยราว 35 ปี มวลกระดูกจะลดลงเรื่อยๆเมื่อพ้นวัยนี้ไป โรคกระดูกพรุนมีสาเหตุมาจากการมีมวลกระดูกที่ต่ำกว่าคนทั่วไป หรือการมีอัตราการเสื่อมของกระดูกที่เร็วกว่าคนทั่วไป อัตราการเสื่อมของกระดูกจะเพิ่มขึ้นในวัยหมดประจำเดือนของสตรี (ราว 40-50 ปี) จากการที่มีระดับฮอร์โมนเอสโตรเจนลดลง โรคกระดูกพรุนอาจเกิดขึ้นจากเหตุหรือพฤติกรรมอื่นๆ อาทิ การติดสุรา, ภาวะเบื่ออาหาร, ต่อมไทรอยด์ทำงานเกิน, โรคกระเพาะอาหารและลำไส้, การรับศัลยกรรมผ่าตัดเอารังไข่ออก, โรคไต รวมถึงการสูบบุหรี่
Lafuentea
Lafuentea เป็นสกุลของพืชดอกที่อยู่ในวงศ์ Plantaginaceae.
ถิ่นกำเนิดของมันคือ แถบเมดิเตอร์เรเนียนตะวันตก พบในโมร็อกโกและสเปน
สปีชีส์ในสกุล ได้แก่:
การถนอมอาหาร
การถนอมอาหาร รวมถึงกระบวนการเก็บและรักษาอาหาร เพื่อชะลอการเน่าเสียของอาหาร หรือป้องกันโรคอาหารเป็นพิษ ในขณะที่ยังรักษาคุณค่าทางโภชนาการ สีสัน และกลิ่นให้คงอยู่
กระบวนการถนอมอาหาร
การถนอมอาหารมักจะเกี่ยวข้องกับ การยับยั้งการเติบโตของแบคทีเรีย เชื้อรา และจุลินทรีย์อื่นๆ และการหน่วงปฏิกิริยาระหว่างไขมันกับออกซิเจนในอากาศ ซึ่งเป็นสาเหตุของการเน่าเสีย (rancidity) ของอาหาร รวมถึงการรักษาอายุตามธรรมชาติและสีสันของอาหารซึ่งเกิดจากการปรุงอาหาร เช่น การเปลี่ยนเป็นสีน้ำตาลของเนื้อแอปเปิลเมื่อสัมผัสกับอากาศ และการถนอมอาหารบางประเภทจำเป็นต้องปิดผนึกอาหารหลังจากที่ผ่านกระบวนการต่างๆ เพื่อป้องกันการเกิดปัจจัยของการเน่าเสีย ทำให้อาหารนั้นสามารถเก็บไว้ได้นานมากกว่าปกติ
กระบวนการถนอมอาหารอาจประกอบด้วย
สารน้ำแทรก
สารน้ำแทรก (Interstitial fluid, ย่อ: ISF) หรือ สารเหลวในเนื้อเยื่อ (Tissue fluid) คือสารเหลวซึ่งแทรกอยู่ระหว่างเซลล์เนื้อเยื่อของสัตว์หลายเซลล์ สารน้ำแทรกถือเป็นหนึ่งในองค์ประกอบของสารน้ำนอกเซลล์ (extracellular fluid) โดยองค์ประกอบที่เหลือคือ น้ำเลือด, น้ำเหลือง และสารน้ำข้ามเซลล์ โดยปกติ มนุษย์เราจะมีสารน้ำแทรกอยู่ประมาณ 10 ลิตร ซึ่งคอยนำแร่ธาตุสารอาหารไปให้แก่เซลล์ตลอดจนนำของเสียออกจากเซลล์
การรับรู้ร้อนเย็น
การรับรู้ร้อนเย็น (Thermoception, thermoreception) เป็นกระบวนการที่ประสาทสัมผัสของสิ่งมีชีวิตรับรู้อุณหภูมิ โดยตรงแล้ว เป็นการรับรู้การเปลี่ยนแปลงของอุณหภูมิหรือการแลกเปลี่ยนความร้อน แต่การทำงานของตัวรับร้อนเย็น/ปลายประสาทรับร้อนก็ยังกำลังตรวจสอบดูอยู่ โรค ciliopathy สัมพันธ์กับสมรรถภาพการรู้ร้อนเย็นที่ลดลง ดังนั้น ซีเลียจึงอาจมีส่วนในการรับรู้ ช่องไอออนคือ Transient receptor potential channel (TRP channel) เชื่อว่ามีบทบาทในการรับรู้ร้อน รู้เย็น และรู้ความเจ็บปวดในสิ่งมีชีวิตหลายสปีชีส์ สัตว์มีกระดูกสันหลังมีตัวรับรู้อย่างน้อยสองอย่างคือ รู้ร้อนและรู้เย็น
รูปแบบพิเศษของการรู้เย็นร้อนมีอยู่ในงูวงศ์ย่อยงูหางกระดิ่ง (Crotalinae) และงูวงศ์งูโบอา (Boidae) ซึ่งเท่ากับเห็นการแผ่รังสีอินฟราเรดของวัตถุ/สัตว์ที่ร้อน คืองูมีอวัยวะเป็นรู 2 รู (pits) เหนือปากที่บุด้วยตัวรับอุณหภูมิ ตัวรับจะตรวจจับความร้อนที่เกิดตรงผิวหนังภายในอวัยวะเนื่องกับการแผ่รังสีอินฟราเรด จึงเป็นการตรวจจับการแผ่รังสีโดยอ้อม งูจะรู้ว่าส่วนไหนของอวัยวะร้อนที่สุด ดังนั้น จึงรู้ทิศทางของต้นความร้อน ซึ่งอาจเป็นเหยื่อที่มีเลือดอุ่น เมื่อรวมข้อมูลจากรูทั้งสอง งูก็จะสามารถประมาณระยะของวัตถุได้
ค้างคาวแวมไพร์ธรรมดามีตัวรับรู้อินฟราเรดภายในจมูก เป็นสัตว์เลี้ยงลูกด้วยนมชนิดเดียวที่กินเลือดเพียงอย่างเดียว ดังนั้น ตัวรู้อินฟราเรดจึงช่วยให้ค้างคาวระบุตำแหน่งของสัตว์เลือดอุ่น เช่น วัวควาย ม้า และสัตว์เลี้ยงลูกด้วยนมที่เป็นสัตว์ป่า ภายในระยะ 10-15 ซม. ได้ ซึ่งน่าจะช่วยระบุบริเวณที่เลือดไหลมากที่สุดบนตัวของเหยื่อ
สัตว์อื่นที่มีตัวตรวจับความร้อนพิเศษรวมทั้ง แมลงทับพันธุ์ Melanophila acuminata ซึ่งสืบหาไฟป่าเพราะจะวางไข่ในต้นสนที่พึ่งตายเพราะไฟป่า, ผีเสื้อสีเข้มพันธุ์ Pachliopta aristolochiae และ Troides rhadamathus ที่ใช้ตัวตรวจจับความร้อนพิเศษเพื่อไม่ให้เกิดอันตรายเมื่อาบแดด และแมลงกินเลือดพันธุ์ Triatoma infestans ที่อาจมีอวัยวะพิเศษด้วย
ในมนุษย์ ปลายประสาทรับร้อนโดยมากส่งกระแสประสาทไปยังสมองผ่าน anterolateral system/spinothalamic tract คือจะส่งข้อมูลอุณหภูมิจากร่างกายรวมศีรษะครึ่งหลัง ผ่านไขสันหลังไปยังทาลามัส แล้วต่อไปยังส่วนต่าง ๆ ของเปลือกสมอง โดย first order neuron อยู่ที่ปมประสาทรากหลัง (dorsal root ganglion) ซึ่งส่งแอกซอนขึ้น/ลงผ่าน Lissauer's tract 1-2 ข้อไขสันหลังไปยัง second order neuron ในปีกหลังของไขสันหลัง (dorsal horn) ในซีกร่างกายเดียวกันแต่อยู่ต่างระดับไขสันหลังกัน second order neuron ก็จะส่งแอกซอนข้ามไขว้ทแยงที่ไขสันหลังแล้วขึ้นไปตาม anterolateral column/spinothalamic tract ไปยังทาลามัสส่วน ventral posteriorlateral nucleus (VPL)
เขตเซนต์มาร์ก
เซนต์มาร์ก (Saint Mark) เป็นหนึ่งในสิบเขตของประเทศดอมินีกา มีอาณาเขตติดต่อกับเขตเซนต์ลู้ก (ทางทิศเหนือ) และเขตเซนต์แพทริก (ทางทิศตะวันออก) มีพื้นที่เพียง 9.9 ตารางกิโลเมตร (2 ตารางไมล์) ทำให้เขตนี้เป็นเขตที่มีขนาดเล็กที่สุดในประเทศ และมีประชากร 1,834 คนจากการสำรวจสำมะโนประชากร ค.ศ. 2011
งานประกาศผลรางวัลออสการ์ ครั้งที่ 89
งานประกาศผลรางวัลออสการ์ ครั้งที่ 89 เป็นงานประกาศมอบรางวัลที่จัดขึ้นโดยสถาบันศิลปะและวิชาการทางภาพยนตร์สำหรับภาพยนตร์ที่เข้าฉายในปี พ.ศ. 2559 ซึ่งจะจัดขึ้นในวันที่ 26 กุมภาพันธ์ พ.ศ. 2560 ณ โรงมหรสพดอลบีเธียเตอร์ ในฮอลลีวูด, รัฐแคลิฟอร์เนีย
รางวัล
ผู้ชนะจะอยู่ในลำดับแรก เป็นตัวหนา และมีกริชคู่ (‡)
ดาเลียร์ คูซยาเยฟ
ดาเลียร์ อัดยามอวิช คูซยาเยฟ (Далер Адьямович Кузяев, Дәлир Әдһәм улы Хуҗаев; เกิดวันที่ 15 มกราคม ค.ศ. 1993) เป็นนักฟุตบอลชาวรัสเซียเชื้อสายตาตาร์ เขาเล่นในตำแหน่งกองกลางตัวกลางหรือตัวขวา สโมสรล่าสุดของเขาคือเซนิตเซนต์ปีเตอส์เบิร์ก
เขามีพี่ชายชื่อว่า รุสลัน คูซยาเยฟ เป็นนักฟุตบอล บิดาของเขา อัดยัม คูซยาเยฟ เคยเป็นนักฟุตบอลและผันตัวมาเป็นผู้ฝึกสอน ปู่ของเขา คาบีร์ คูซยาเยฟ เคยเป็นนักฟุตบอลของสโมสรฟตุบอลปามีร์ดูชานเบในโซเวียตเฟิสต์ลีกในช่วงคริสต์ทศวรรษ 1960
สโมสรอาชีพ
เขาลงเล่นนัดแรกให้กับ Karelia Petrozavodsk ในเซคันด์ดิวิชันเมื่อวันที่ 23 กรกฎาคม ค.ศ. 2012 ในนัดที่พบกับสปาร์ตักคอสโตรมา ต่อมาเขาได้ลงเล่นนัดแรกในรัสเซียนพรีเมียร์ลีกให้กับเตเรกกรอซนีเมื่อวันที่ 15 พฤษภาคม ค.ศ. 2014 ในนัดที่พบกับรูบินคาซาน
ในนที่ 14 มิถุนายน ค.ศ. 2017 เขาเซ็นสัญญาสามปีกับเซนิตเซนต์ปีเตอส์เบิร์ก เขาลงเล่นนัดแรกให้กับเซนิตเมื่อวันที่ 16 กรกฎาคม ค.ศ. 2017 นัดนั้นเขาทำประตูแรกในนามสโมสรในการพบกับ SKA-Khabarovsk หลังจากที่ได้ลงเล่นในช่วงครึ่งหลังเพียง 7 นาที
ทีมชาติ
เขาลงเล่นให้กับทีมชาติรัสเซียครั้งแรกเมื่อวันที่ 7 ตุลาคม ค.ศ. 2017 ในนัดกระชับมิตรที่พบกับเกาหลีใต้
ในวันที่ 11 พฤษภาคม ค.ศ. 2018 เขามีชื่อติดทีมชาติชุดเบื้องต้นสำหรับการแข่งขันฟุตบอลโลก 2018 ต่อมาในวันที่ 3 มิถุนายน ค.ศ. 2018 เขายังคงอยู่ในทีมชาติชุดสุดท้าย เขาลงเล่นเป็นตัวสำรองในครึ่งหลังในทุกนัดของรอบแบ่งกลุ่ม และได้ลงเล่นเป็นตัวจริงในรอบ 16 ทีมสุดท้ายที่พบกับสเปนและรอบก่อนรองชนะเลิศที่พบกับโครเอเชีย
เขาทำประตูแรกในนามทีมชาติเมื่อวันที่ 19 พฤศจิกายน ค.ศ. 2019 ในฟุตบอลชิงแชมป์แห่งชาติยุโรป 2020 รอบคัดเลือก นัดที่พบกับซานมารีโน
ไอวิช
ไอวิช (アイ ウィッシュ, I Wish) เป็นเพลงซิงเกิลลำดับที่ 10 ของมอร์นิงมูซูเมะ วางจำหน่ายเมื่อวันที่ 6 กันยายน พ.ศ. 2543 ซึ่งเพลงนี้ใช้ประกอบโฆษณาญี่ปุ่นสำหรับการแข่งขันโอลิมปิกฤดูร้อน 2000 ที่ซิดนีย์ รัฐนิวเซาท์เวลส์ ประเทศออสเตรเลีย
เพลงไอวิชในเวอร์ชันของมอร์นิงมูซูเมะ'22 ได้ถูกใช้เป็นเพลงปิดในละครโทรทัศน์ทางทีวีโตเกียวเรื่อง "มาโยนากะนิเฮลโล!" ต่อมาเพลงในเวอร์ชั่นมอร์นิงมูซูเมะ'22 ได้ทำมิวสิกวีดีโอใหม่และวางจำหน่ายในรูปแบบดิจิทัลวันที่ 18 มีนาคม พ.ศ. 2565 รวมถึงภายในซิงเกิลที่ 71 "จูจูจู โบกูระโนะมิราอิ/ไดจินเซ เนเวอร์บีนเบ็ทเตอร์!" ก็ได้เพิ่มเพลงไอวิชในเวอร์ชั่นมอร์นิงมูซูเมะ'22 ในรูปแบบลิมิเต็ด SP เท่านั้น ซึ่งจะวางจำหน่ายวันที่ 8 มิถุนายน พ.ศ. 2565
เวอร์ชันต้นฉบับ
รุ่นที่ 1 รุ่นที่ 2 รุ่นที่ 3 รุ่นที่ 4
เวอร์ชันมอร์นิงมูซูเมะ'22
รุ่นที่ 9 รุ่นที่ 10 รุ่นที่ 11 รุ่นที่ 12 รุ่นที่ 13 รุ่นที่ 14 รุ่นที่ 15
อำเภอศรีบุญเรือง
ที่ตั้งและอาณาเขต
อำเภอศรีบุญเรืองมีอาณาเขตติดต่อกับอำเภอข้างเคียง ดังนี้
ประวัติ
อำเภอศรีบุญเรืองมีสิ่งที่คู่บ้านคู่เมือง และเป็นที่ยึดเหนี่ยวจิตใจของประชาชนชาวอำเภอศรีบุญเรือง คือ ศาลหลักเมือง ซึ่งตามประวัติได้เล่าสืบทอดมาคือ ศาลหลักเมืองเดิมอยู่ที่ตำบลยางหล่อ อำเภอหนองบัวลำภูจังหวัดอุดรธานี ตั้งอยู่ริมฝั่งน้ำมอเป็นศาลแบบพื้นเมืองเล็กๆ เรียกว่าหอปู่ตา หรือ หอตาปู่ ชาวบ้านได้อัญเชิญวิญญาณตาแสง ซึ่งเป็นผู้ปกครองเมืองเข้าสถิตดวงวิญญาณของตาแสงนั้นเชื่อกันต่อมาว่ามีความศักดิ์สิทธ์ และมีอิทธิฤทธิ์สามารถคุ้มครองบ้านเมืองให้ราษฎรอยู่เย็นเป็นสุขใครมีทุกข์ได้รับความเดือดร้อน ก็ไปกราบไหว้วิงวอนขอพรให้ช่วยเหลือ และก็ได้รับความคุ้มครอง สัมฤทธิ์ผลสมตามความปรารถนาตลอดมา ชาวบ้านเกิดความศรัทธา เคารพและจัดเครื่องบวงสรวงเป็นประจำทุกปีจนกลายเป็นประเพณีสืบต่อกันมา
การปกครองส่วนภูมิภาค
อำเภอศรีบุญเรืองแบ่งเขตการปกครองย่อยออกเป็น 12 ตำบล 158 หมู่บ้าน ได้แก่
การปกครองส่วนท้องถิ่น
ท้องที่อำเภอศรีบุญเรืองประกอบด้วยองค์กรปกครองส่วนท้องถิ่น 14 แห่ง ได้แก่
ประเพณี
ประเพณีบุญบั้งไฟ ถือเป็นประเพณีที่มีชื่อเสียงของอำเภอศรีบุญเรือง ซึ่งจะถูกจัดขึ้นทุกสัปดาห์ที่สองของเดือนมิถุนายน จะมีการประกวดขบวนแห่บั้งไฟสวยงามของแต่ละหมู่บ้าน
วิจารณ์ พลฤทธิ์
พันตำรวจโท วิจารณ์ พลฤทธิ์ นักมวยเหรียญทองโอลิมปิกชาวไทยคนที่ 2 ต่อจาก สมรักษ์ คำสิงห์ โดยชนะการแข่งขันมวยสากลสมัครเล่น ในโอลิมปิกครั้งที่ 27 ที่ซิดนีย์ ประเทศออสเตรเลีย
ประวัติ
ต่อมา วิจารณ์ย้ายมาอยู่ในกรุงเทพฯ ใช้ชื่อว่า "คมเคียวเล็ก ศิษย์ครูงาน" โดยมี ร.ท.ไฉน ผ่องสุภา เป็นผู้ดึงมาให้อยู่ในค่าย พันธ์ยุทธภูมิ ของ ยุทธภูมิ แจ้งโพธิ์นาค พ่อของ ภาคภูมิ แจ้งโพธิ์นาค เนื่องจาก คมเคียวเล็ก ต้องเรียนหนังสือที่โรงเรียนวัดด่านสำโรง ซึ่งเห็นว่าอยู่ใกล้กับค่ายพันธุ์ยุทธภูมินั่นเอง โดยคมเคียวเล็ก เปลี่ยนมาใช้ชื่อเป็น สุโขทัย ตามจังหวัดเกิด เมื่อแสนเชิง ลูกบ้านดัง หรือ วิจารณ์ พลฤทธิ์ เห็นพี่ชายมาก็ย้ายมาเรียนที่จังหวัดสมุทรปราการซึ่งอยู่ใกล้กรุงเทพฯ  ตัวเองก็อยากจะมาอยู่ด้วย เมื่อราวปี พ.ศ. 2530 วิจารณ์อายุได้ 11 ขวบ จึงย้ายมา และก็ได้อาศัยอยู่ที่ค่ายพันธ์ยุทธภูมิ โดยเรียนหนังสือไปด้วย ซ้อมมวยไปด้วย โดยเปลี่ยนชื่อมาเป็น สุโขทัยเล็ก ก่อนที่จะเปลี่ยนมาเป็น ศรีสัชนาลัย ซึ่งเป็นอำเภอเกิด จนกลายเป็นนักมวยไทยที่ชื่อว่า "ศรีสัชนาลัย แท็กซี่มิเตอร์"
วิจารณ์ชกมวยจนกระทั่งปี พ.ศ. 2535 ชกที่เวทีราชดำเนินครั้งแรกได้ค่าตัว 2,000 บาท ต่อมาอีกไม่นาน เมื่อ พ.ต.อ.เสวก ปิ่นสินชัย ได้แต่งตั้งเป็นโปรโมเตอร์ของเวทีราชดำเนินใช้ชื่อ "ศึกอัศวินดำ" ได้รับการโอนสิทธิ์ขาดในความเป็นผู้จัดการ และหัวหน้าคณะแต่เพียงผู้เดียวจาก ร.ท. ไฉน ผ่องสุภา โดยถือเป็น "มวยแถม" หลังจากที่ได้มีการตกลงเจรจากันเรื่องสิทธิ์ของ "ขุนเข่าไร้น้ำใจ" หลังสวน พันธ์ยุทธภูมิ ซึ่ง พ.ต.อ.เสวก รับจัด ศรีสัชนาลัยมาโดยตลอดจนกระทั่งได้เป็นแชมป์มวยไทยรุ่น จูเนียร์แบนตัมเวทหรือพิกัด 115 ปอนด์ ที่เวทีรังสิต แต่ภายหลังเมื่อ พ.ต.อ.เสวก ไม่ได้เป็นโปรโมตอร์ ของเวทีราชดำเนิน แต่ยังคงมีรายการถ่ายทอดสดทางช่อง 9ทุกสัปดาห์ ก็เกรงว่า ศรีสัชนาลัย จะหาเงินจากการชกมวยไม่พอเลี้ยงปากเลี้ยงท้องจึงสนับสนุนให้ ศรีสัชนาลัย รับราชการตำรวจ จนได้รับยศ สิบตำรวจตรี (ส.ต.ต.) ซึ่งในช่วงเวลานี้เอง พ.ต.อ. เสวก ได้นำศรีสัชนาลัยมาชกมวยสากลสมัครเล่นให้กับทีมสโมสรตำรวจโดยสลับกับการชกมวยไทย ก่อนที่วิจารณ์จะติดทีมชาติ เพราะเหตุว่า ประมวนศักดิ์ โพธิ์สุวรรณ นักมวยทีมชาติคนก่อนขอแขวนนวม ซึ่ง วิจารณ์ ถือเป็นนักมวยนอกสายตา หรือนักมวยในระดับเกรดบีเท่านั้น เพราะเพิ่งชกมวยสากลได้ราว 2 ปี เท่านั้น คือ ครั้งแรกชิงแชมป์ประเทศไทยปี พ.ศ. 2542 ตกรอบแรก ก่อนที่จะได้แชมป์กีฬากองทัพไทย และเป็นแชมป์ซีเกมส์ปีเดียวกัน
โอลิมปิก 2000
เมื่อต้นปีนี้เองในเดือนเมษายน วิจารณ์ถูกเรียกตัวติดทีมชาติ อันมาจากประมวลศักดิ์ได้แขวนนวมไป พ.ต.อ.เสวก ยอมมอบให้ แต่ในเดือนเมษายน จะขอให้กลับมาชกรับใช้สโมสรต้นสังกัด สโมสรตำรวจในศึกสี่เหล่าทัพและคัดเลือกได้แชมป์เลกที่ 3 ที่ไทยในการคัดเลือกเป็นตัวแทนไปแข่งโอลิมปิคที่ซิดนีย์ ประเทศออสเตรเลีย เมื่อปี พ.ศ. 2543 แม้วิจารณ์จะเป็นนักมวยที่ชกได้ชาญฉลาด จนได้ฉายาว่า "อิ๊กคิวซัง" แต่วิจารณ์ก็มิได้เป็นนักมวยตัวเก็งเหรียญทองหรือเหรียญรางวัลใดเลย เหตุเพราะมีประสบการณ์ในการชกมวยสากลสมัครเล่นน้อยมาก โดยที่นักมวยตัวเก็งเหรียญทองในครั้งนั้นก็คือ สมรักษ์ คำสิงห์ นั่นเอง แต่ทว่าสมรักษ์ได้ตกรอบ 2 โดยแพ้ ร็อกกี ฮัวเรซ นักมวยชาวอเมริกันไปแล้ว นักมวยคนอื่น ๆ ก็ทะยอยตกรอบ แต่ว่าการชกของวิจารณ์กลับทำได้ดีและดีขึ้นเรื่อย ๆ จนกระทั่งทะลุขึ้นชิงรอบชิงชนะเลิศและสามารถคว้าเหรียญทองมาได้ในที่สุด โดยวิจารณ์ชนะในรอบต่าง ๆ ดังนี้
ซึ่งก่อนการชกรอบชิงชนะเลิศ สมเด็จพระบรมโอรสาธิราชฯ สยามมกุฎราชกุมารได้พระราชทานกระเช้าผลไม้ให้วิจารณ์และทีมงาน โดยผ่านสถานทูตไทยที่ออสเตรเลียและทรงอวยพรให้วิจารณ์ได้รับชัยชนะในการชกด้วย
หลังได้เหรียญทองแล้ว วิจารณ์ก็ได้แขวนนวมทันที โดยนำเงินรางวัลที่ได้เปิดร้านขายผ้าไหมร่วมกับภรรยาคือ จุฬาพร พลฤทธิ์ (เก๋) และได้มีผลงานการแสดงละครโทรทัศน์เรื่อง สมิงบ้านไร่ ทางช่อง 3 ในเวลาเย็น โดยแสดงร่วมกับภรรยาด้วย ปัจจุบัน วิจารณ์ยังรับราชการตำรวจอยู่ โดยมียศเป็น พันตำรวจโท (พ.ต.ท.) ดำรงตำแหน่ง รองผู้กำกับการ ฝ่ายอำนวยการ ตำรวจภูธรจังหวัดอุตรดิตถ์
เอมิเรตส์ (สายการบิน)
ฝูงบินเอมิเรตส์จะประกอบด้วยเครื่องบินลำตัวกว้างของแอร์บัสและโบอิง และเป็นหนึ่งในไม่กี่สายการบินที่ให้บริการเครื่องบินลำตัวกว้างทั้งหมด (ไม่รวมเอมิเรตส์ เอกซ์คลูทีฟ ) โดย ณ เดือนมีนาคม ค.ศ. 2023 เอมิเรตส์แอร์ไลน์เป็นผู้ให้บริการเครื่องบินแอร์บัส เอ380 รายใหญ่ที่สุด โดยมีเครื่องบินให้บริการ 119 ลำ นับตั้งแต่เปิดตัว แอร์บัส เอ380 ได้กลายเป็นส่วนสำคัญของฝูงบินเอมิเรตส์ โดยเฉพาะอย่างยิ่งในเส้นทางระยะไกลที่มีความหนาแน่นสูง เอมิเรตส์ยังเป็นผู้ให้บริการเครื่องบินโบอิง 777 รายใหญ่ที่สุดในโลกด้วยเครื่องบิน 134 ลำที่ให้บริการ
ประวัติ
สายการบินเอมิเรตส์ก่อตั้งขึ้นในเดือนมีนาคม ค.ศ. 1985 โดยได้รับการสนับสนุนจากผู้ปกครองดูไบ มุฮัมมัด บิน รอชิด อาล มักตูม เอมิเรตส์ให้บริการเที่ยวบินแรกจากดูไบไปยังการาจี ประเทศปากีสถานในวันที่ 25 ตุลาคม ค.ศ. 1985 เอมิเรตส์ได้มีปากีสถานอินเตอร์เนชันแนลแอร์ไลน์ในการก่อตั้งสายการบินในช่วงแรก โดยให้ความช่วยเหลือด้านเทคนิคและการบริหาร ตลอดจนจัดหาเครื่องบินโบอิง 737-300 และแอร์บัส เอ300บี4-200
ในช่วงปีแรกๆ เอมิเรตส์ได้เติบโตอย่างก้าวกระโดด ด้วยอัตราการโตเฉลี่ย 30% ต่อปี โดยได้มีสงครามอ่าว ซึ่งช่วยส่งเสริมธุรกิจของสายการบินเนื่องจากเอมิเรตส์เป็นสายการบินเดียวที่ยังให้บริการในช่วงสิบวันสุดท้ายของสงคราม ในปี 2000 เอมิเรตส์ได้สั่งซื้อเครื่องบินโบอิง 777-300 และแอร์บัส เอ380 เป็นจำนวนมาก และยังเปิดตัวโปรแกรมสะสมไมล์สกายวาร์ดอีกด้วย
ตั้งแต่นั้นเป็นต้นมา เอมิเรตส์ได้ขยายฝูงบินและเครือข่ายอย่างต่อเนื่อง โดยเน้นที่การเชื่อมต่อเอเชียใต้ไปยังอเมริกาเหนือ และแข่งขันกับสายการบินหลักอื่นๆ ในเส้นทางระหว่างประเทศ การเติบโตของสายการบินได้ดึงดูดคำวิจารณ์จากสายการบินอื่นๆ ซึ่งอ้างว่าสายการบินมีข้อได้เปรียบที่ไม่เป็นธรรมและได้เรียกร้องให้ยุตินโยบายเปิดน่านฟ้ากับสหรัฐอาหรับเอมิเรตส์ ในปี 2017 สายการบินเอมิเรตส์ต่ออายุการซื้อเครื่องบินและตกลงที่จะซื้อเครื่องบินโบอิง 787 ดรีมไลเนอร์ จำนวนหนึ่งในราคา 1.51 หมื่นล้านดอลลาร์ เดอะวอลล์สตรีทเจอร์นัล อธิบายว่าข้อตกลงนี้เป็นการสูญเสียสำหรับแอร์บัส
สำนักงานใหญ่
สำนักงานใหญ่ของสายการบินอยู่ในอาคารเอมิเรตส์กรุ๊ปในอาล การ์ฮูด ดูไบ อาคารตั้งอยู่บนถนนสนามบิน ตรงข้ามกับที่ตั้งของศูนย์วิศวกรรมเอมิเรตส์ ในปี 2007 มีอุโมงค์เชื่อมระหว่างอาคารกับท่าอากาศยานนานาชาติดูไบ การก่อสร้างอาคารเริ่มต้นในปี 2004 และมีกำหนดสิ้นสุดในปี พ.ศ. 2007 โดยเอมิเรตส์ออกทุนก่อสร้างเอง พนักงานกว่า 6,000 คนทำงานในอาคาร ก่อนหน้านี้สำนักงานใหญ่ของสายการบินอยู่ที่ศูนย์ฃการบินบริเวณวงเวียนหอนาฬิกาในดูไบ
บริษัทลูก
สายการบินเอมิเรตส์มีสายการบินลูก ดังนี้:
เอกลักษณ์องค์กร
ในช่วงปี 1990 เอมิเรตส์ได้เปิดตัวโฆษณาชุดแรกที่มีสโลแกนว่า "So be good to yourself, Fly Emirates" ในปี ค.ศ. 1999 บริษัทได้เปิดตัวโฆษณาเปิดตัวเครื่องบินแอร์บัส เอ330-200 ที่หายาก โดยมีรูปภาพต่างๆ ที่แสดงเครื่องบินที่มีโลโก้เดิมและโลโก้ปัจจุบัน (ซึ่งเปิดตัวไม่กี่เดือนก่อนหน้า)
โฆษณาได้ปรากฏขึ้นอีกครั้งในปี 2002 และได้นำสโลแกน "Fly Emirates. Keep Discovering" มาใช้ในปี 2004 ต่อมาในปี 2008 สายการบินเอมิเรตส์ได้เปิดตัวสโลแกนหลักภายใต้แนวคิดเครือข่ายเส้นทางบินของจุดหมายปลายทาง 100 แห่งใน 59+ ประเทศทั่วทั้งหกทวีป – "Fly Emirates. Keep Discovering", "Fly Emirates. To over Six Continents", and "Hello Tomorrow" ปัจจุบันเอมิเรตส์ใช้สโลแกน "Fly Better"
เอมิเรตส์เปิดตัวเครื่องแบบพนักงานต้อนรับบนเครื่องบินใหม่ในเดือนสิงหาคม ค.ศ. 2008 สำหรับพนักงาน 16,000 คน ซึ่งออกแบบโดยไซมอน เจอร์ซีย์ เครื่องแบบนอกเครื่องประกอบด้วยหมวกของสายการบินเอมิเรตส์ กระโปรงจับจีบสีแดง เสื้อเบลาส์ที่เข้ารูปมากขึ้น และการกลับมาของรองเท้าหนังและกระเป๋าถือสีแดง สำหรับเครื่องแบบบนเครื่อง พนักงานต้อนรับบนเครื่องบินชายและหญิงจะสวมเสื้อกั๊กบริการแทนแจ็กเก็ตและแถบคาดสำหรับบริการที่สวมใส่ก่อนหน้านี้ พนักงานต้อนรับบนเครื่องบินชายสวมสูทสีน้ำตาลช็อกโกแลตที่มีลายทาง เสื้อเชิ้ตสีครีมและเน็กไทสีคาราเมล น้ำผึ้งและสีแดง กระเป๋าทั้งชายและหญิงสวมสีน้ำตาลช็อกโกแลตนี้ แต่ไม่มีสีแดงเด่น
ในปี 2022 เอมิเรตส์ได้เปิดตัวโฆษณา 2 ชิ้นที่มีพนักงานต้อนรับบนเครื่องบินยืนอยู่บนยอดตึกบุรจญ์เคาะลีฟะฮ์ โฆษณาชิ้นแรกเกี่ยวกับการที่สหรัฐอาหรับเอมิเรตส์ที่ได้ถูกเลือกให้อยู่ในรายชื่อสีเหลืองตามมาตรการจำกัดการเดินทางของโควิด-19 ของสหราชอาณาจักร โฆษณาชิ้นที่ 2 เป็นการโปรโมตงานเอ็กซ์โป 2020 ด้วยเครื่องบินแอร์บัส เอ380 ที่สวมลวดลานพิเศษ บินวนรอบอาคาร ผู้หญิงในวิดีโอเป็นนักแสดงผาดโผนที่แต่งตัวเหมือนพนักงานต้อนรับบนเครื่องบินของเอมิเรตส์
ลวดลายอากาศยาน
ลวดลายรูปแบบปัจจุบันจะมีธงสหรัฐอาหรับเอมิเรตส์บริเวณแพนหางของเครื่องบิน ที่มีความลื่นไหลมากขึ้นจากการแสดงธงแบบสามมิติ และปลายปีกได้มีสีแดงพร้อมโลโก้ภาษาอาหรับของเอมิเรตส์ในสีขาว ผู้โดยสารที่อยู่บนเครื่องเมื่อมองจากหน้าต่างจะเห็นสีธงชาติสหรัฐอาหรับเอมิเรตส์ที่ปลายปีกซึ่งหันเข้าหาลำตัวเครื่องบิน ลวดลายใหม่นี้เปิดตัวครั้งแรกในวันที่ 16 มีนาคม ค.ศ. 2023 บนแอร์บัส เอ380-800 โดยเอมิเรตส์มีแผนที่จะเปลี่ยนลวดลายบนเครื่องบินทุกลำในฝูงบินภายในปี 2023 และเครื่องบินใหม่ที่จะเข้ามาประจำการกับเอมิเรตส์ทุกลำจะมีลวดลายนี้ทั้งหมด
ลักษณะของลวดลายที่ 2 จะมีลวดลายของธงสหรัฐอาหรับเอมิเรตส์บริเวณท้ายลำ และมีข้อความ "Emirates" และ "www.emirates.com" บริเวณส่วนหน้าของลำตัวเครื่อง ลวดลายนี้ถูกนำมาใช้ในเดือนพฤศจิกายน ค.ศ. 1999 บนเครื่องบินโบอิง 777-300 และแอร์บัส เอ330/เอ340 ทุกลำ ที่ส่งมอบตั้งแต่เดือนพฤศจิกายน ค.ศ. 1999 ลวดลายนี้เริ่มใช้ไม่นานหลังจากนั้นในปี 2000 บนฝูงบินที่เหลือของสายการบินเอมิเรตส์ และได้เปลี่ยนลวดลายบนเครื่องบินทุกลำในฝูงบินจนหมดปี 2005
สิ่งปลูกสร้าง
ตั้งแต่ปี 2011 จนถึงปี 2022 สายการบินเอมิเรตส์ได้สนับสนุนกระเช้าลอยฟ้าเอมิเรตส์ แอร์ ไลน์ เหนือแม่น้ำเทมส์ในลอนดอนตะวันออก
คริกเกต
สายการบินเอมิเรตส์สนับสนุนคริกเกตออสเตรเลีย, ลอร์ดสทาเวิร์นเนอร์, และการแข่งขันโปรอาร์ช อัตลักษณ์องค์กรของเอมิเรตส์นี้ยังปรากฏอยู่บนเสื้อผู้ตัดสินคริกเก็ตระดับนานาชาติอีกด้วย สายการบินเอมิเรตส์ยังได้เป็นพันธมิตรอย่างเป็นทางการของสภาคริกเกตนานาชาติจนถึงปัจจุบัน ข้อตกลงนี้ทำให้สายการบินเอมิเรตส์เชื่อมโยงกับการแข่งขัน ICC ที่สำคัญทั้งหมด รวมถึงการแข่งขันริกเกตชิงแชมป์โลก ปี 2011, 2015 และ 2019, ไอซีซีแชมเปียนโทรฟี และ ไอซีซีเวิ์ดทเวนตี้20
ฟุตบอล
สายการบินเอมิเรตส์เป็นผู้สนับสนุนสหพันธ์ฟุตบอลนานาชาติ และ การแข่งขันฟุตบอลโลกแต่หยุดการเป็นผู้สนับสนุนในต้นปี 2015 เนื่องจากข้อกล่าวหาเรื่องการทุจริตและการติดสินบนภายใน FIFA รวมถึงความขัดแย้งของการเลือกให้กาตาร์เป็นเจ้าภาพของการแข่งขันฟุตบอลโลก 2022
เอมิเรตส์เป็นสปอนเซอร์หลักของอาร์เซนอลตั้งแต่ฤดูกาล 2006–07ม เข้าสนับสนุนเอซี มิลานในฤดูกาล 2010–11, เรอัลมาดริด ในฤดูกาล 2013–14, เบนฟิก้าในฤดูกาล 2015–16 และออแล็งปิกลียอแนตั้งแต่ ฤดูกาล 2020–2021 นอกจากนี้ยังเป็นผู้สนับสนุนเสื้อหลักของนิวยอร์กคอสมอส สายการบินเอมิเรตส์ยังเป็นผู้สนับสนุนหลักของการแข่งขันรายการเอฟเอคัพ, เอมิเรตส์คัพและ เอมิเรตส์สเตเดียมของอาร์เซนอล เอมิเรตส์เป็นผู้สนับสนุนให้กับเชลซีตั้งแต่เดือนสิงหาคม ค.ศ. 2001 จนถึงเดือนพฤษภาคม ค.ศ. 2003, สนับสนุนปารีสแซ็ง-แฌร์แม็ง (จนถึงเดือนพฤษภาคม ค.ศ. 2019) และฮัมบูร์ก เอสวี จนถึงเดือนมิถุนายน ค.ศ. 2020
ในเดือนสิงหาคม ค.ศ. 2009 สมาคมฟุตบอลจูเนียร์แห่งสกอตแลนด์ประกาศว่าเอมิเรตส์จะสนับสนุนการแข่งขันรายการสกอตติชคัพ เอมิเรตส์แอร์ไลน์ก็ยังเป็นผู้สนับสนุนการเดินทางและการเล่นของสมาพันธ์ฟุตบอลเอเชียในการแข่งขันรายการเอเอฟซีแชมเปียนส์ลีก และ เอเอฟเอฟ ซูซูกิ คัพ
รักบี้
ตั้งแต่ปี 2014 เอมิเรตส์แอร์ไลน์เป็นผู้สนับสนุนทีมซุปเปอร์ลีกอย่างทีมวอร์ริงตัน วูล์ฟส์ โดยเป็นสปอนเซอร์หลายปีและค่าตัวประมาณ 5 ล้านปอนด์ และตั้งแต่ปี 2015 เอมิเรตส์แอร์ไลน์ยังเป็นผู้สนับสนุนทีมซุปเปอร์ลีกสัญชาติแอฟริกาใต้อย่าง เดอะไลอ้อน ตลอดจนมีสิทธิ์ในการตั้งชื่อทีมและสนามรักบี้เอลลิสพาร์ค นอกจากนี้ยังเป็นผู้สนับสนุนหลักของยูเอสเอรักบี้ นอกจากนี้ เอมิเรตส์ยังเป็นผู้สนับสนุนคณะกรรมการผู้ตัดสินระดับนานาชาติของเวิล์ดรักบี้
กีฬาอื่นๆ
เอมิเรตส์เป็นหนึ่งในผู้สนับสนุนหลักของการแข่งขันออสเตรเลียนและเฟรนช์โอเพ่นช่วงต้นฤดูกาล 2021 หลังจากที่กลับมาจากการเซ็นสัญญาครั้งแรกในปี 2016
เอมิเรตส์เป็นผู้สนับสนุนหลักของทีมเอมิเรตส์ในนิวซีแลนด์ ซึ่งเป็นผู้ชนะการแข่งขันเรือใบในอเมริกาคัพครั้งที่ 35
เอมิเรตส์เป็นผู้สนับสนุนทีมแม็คลาเรนในรายการแข่งขันบริติชฟอร์มูลาวัน (F1) ในฤดูกาล 2006 นอกจากนี้ยังเป็นสายการบินอย่างเป็นทางการของการแข่งขันรายการฟอร์มูลาร์วันตั้งแต่ฤดูกาล 2013 จนถึงฤดูกาล 2022
ตั้งแต่ฤดูกาล 2012 สายการบินเอมิเรตส์ได้สนับสนุนการแข่งขันยูเอสโอเพ่นซีรีย์ ซึ่งเป็นฤดูกาลเทนนิสฤดูร้อนที่มีระยะเวลา 6 สัปดาห์ โดยเอมิเรตส์จะสนับสนุนถึงปี 2019
เอมิเรตส์ยังให้การสนับสนุนสโมสรฟุตบอลคอลลิงวูดในลีกฟุตบอลออสเตรเลีย และเอฟซี ดัลลัสในเมเจอร์ลีกซอกเกอร์
ตั้งแต่ฤดูกาล 2016 เป็นต้นมา เอมิเรตส์เป็นสายการบินอย่างเป็นทางการของ ลอสแอนเจลิส ดอดเจอร์ส ในเมเจอร์ลีกเบสบอล
ตั้งแต่ปี 2017 เอมิเรตส์เป็นผู้สนับสนุนทีม ยูเออีเอมิเรตส์ ซึ่งเป็นทีมจักรยานยูซีไอเวิลด์ทัวร์
เอ็กซ์โป 2020
สายการบินเอมิเรตส์ได้เป็นหนึ่งในพันธมิตรชั้นนำอย่างเป็นทางการของงาน เอ็กซ์โป 2020 ซึ่งจัดในดูไบ เอมิเรตส์ได้เปิดตัวลวดลายเครื่องบินพิเศษสามสีในสามสี (ส้ม เขียว และน้ำเงิน) เพื่อแสดงถึงสามธีมของงาน ได้แก่ โอกาส ความยั่งยืน และความคล่องตัว ตามลำดับ แอร์บัส เอ380 ลำหนึ่งได้สวมลวดลาย "เข้าร่วมการสร้างโลกใหม่" เอมิเรตส์ได้มีข้อตกลงการสนับสนุนงานตั้งแต่วันที่ 1 ตุลาคม ค.ศ. 2021 จนถึงงานปิดในวันที่ 31 มีนาคม ค.ศ. 2022
พันธมิตรทางการบิน
เอมิเรตส์ได้ร่วมมือกับสายการบินอื่นๆ แต่ไม่ได้เป็นสมาชิกของพันธมิตรสายการบินระดับโลกทั้งสามแห่ง ได้แก่ วันเวิล์ด, สกายทีม หรือ สตาร์อัลไลแอนซ์ โดยในปี 2000 สายการบินพิจารณาเข้าร่วมสตาร์อัลไลแอนซ์ในช่วงสั้นๆ แต่สุดท้ายก็เลือกที่จะดำเนินการอย่างอิสระ
ข้อตกลงการบินร่วม
สายการบินเอมิเรตส์ได้ทำข้อตกลงการบินร่วมกับสายการบินต่างๆ ดังต่อไปนี้:
ฝูงบินปัจจุบัน
ณ เดือนมีนาคม ค.ศ. 2023 สายการบินเอมิเรตส์มีเครื่องบินประจำการในฝูงบินดังนี้: ณ เดือนมีนาคม ค.ศ. 2023 สายการบินเอมิเรตส์มีอายุฝูงบินเฉลี่ย 9.4 ปี
ฝูงบินของเอมิเรตส์ เอกซ์คลูทีฟ
ณ เดือนมีนาคม ค.ศ. 2023 เอมิเรตส์ เอ็กซ์คลูทีฟมีเครื่องบินประจำกรในฝูงบินดังนี้:
โปรแกรมสะสมไมล์
เอมิเรตส์ สกายวาร์ดเป็นโปรแกรมสะสมไมล์สี่ระดับที่ดำเนินการโดยสายการบินเอมิเรตส์ ได้มีการใช้งานโดยลูกค้ากว่า 8.4 ล้านราย ระดับทั้งสี่ระดับคือน้ำเงิน, เงิน ซึ่งต้องใช้ไมล์ระดับชั้น 25,000 ไมล์เพื่อเข้า, ทองซึ่งต้องใช้ไมล์ระดับ 50,000 ไมล์, และแพลทินัม ซึ่งต้องใช้ไมล์ระดับ 150,000 ไมล์ สกายวาร์ดยังมีระดับสมาชิกเพิ่มเติมที่ได้ด้วยเชิญเท่านั้นหรือ "IO" ซึ่งคุณต้องได้รับเชิญให้เข้าร่วมกลุ่มนี้ สิทธิประโยชน์ที่มอบให้นั้นเหนือกว่าสิทธิประโยชน์ระดับแพลตตินัม
Protostrongylus
Protostrongylus เป็นสกุลของนีมาโทดาที่อยู่ในวงศ์ Protostrongylidae.
สปีชีส์ของสกุลนี้พบในยุโรปและอเมริกาเหนือ
สปีชีส์ในสกุล ได้แก่:
วัดพระนอนหนองผึ้ง
วัดพระนอนหนองผึ้ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองผึ้ง อำเภอสารภี จังหวัดเชียงใหม่
วัดพระนอนหนองผึ้งมีตำนานกล่าวถึงในอดีตบริเวณนี้เป็นที่อยู่อาศัยของชาวลัวะ ต่อมาประมาณ พ.ศ. 1200 ได้มีพระมหาเถระเจ้าจำนวน 5 รูป ซึ่งติดตามพระนางจามเทวี มาธุดงค์บริเวณนี้ ชาวลัวะจึงได้นำรังผึ้งจากต้นมะขามริมสระน้ำใกล้หมู่บ้านมาถวาย และนำพระบรมสารีริกธาตุใส่กระบอกไม้รวก หรือไม้ไผ่บรรจุผอบทองคำบรรจุในหลุมลึก 22 ศอก พร้อมสร้างขึ้นเป็นวัดชื่อว่า วัดหนองผึ้ง วัดมีสภาพเป็นวัดร้างระยะหนึ่ง จนกระทั่ง พ.ศ. 1836 มีพระมหาเถระเจ้าพร้อมด้วยเศรษฐีจากเมืองเชียงแสนได้มาบูรณะเจดีย์ขึ้นใหม่ ทั้งยังสร้างพระพุทธรูปปางไสยาสน์และพระพุทธรูปปางมารวิชัย ภายหลังเมื่อพญามังรายได้สร้างเวียงกุมกามแล้ว จึงได้รวมวัดนี้เป็นส่วนหนึ่งของเวียงกุมกาม มีประเพณีนมัสการสรงน้ำปิดทองพระนอนในวันเพ็ญเดือนแปด
อาคารเสนาสนะที่สำคัญ ได้แก่ อุโบสถก่ออิฐถือปูน หลังคาหน้าจั่วมีปีกนก 2 ข้าง ด้านหน้ามีสิงห์ปูนปั้นอยู่ 1 คู่ ส่วนซุ้มโขงประตูทางเข้าปรากฏลวดลายปูนปั้นในศิลปะพม่า สันนิษฐานว่าอาจได้รับการซ่อมแซมบูรณะในสมัยรัชกาลที่ 5 เจดีย์ตั้งอยู่ระหว่างวิหารพระนอนและอุโบสถ เป็นเจดีย์ขนาดเล็กทรงระฆังที่ได้รับการซ่อมปฏิสังขรณ์แล้ว ส่วนฐานเป็นแบบเขียงตอนล่าง เหนือขึ้นมาเป็นชั้นปัทม์ย่อเก็จรองรับส่วนมาลัยเถาแบบย่อเก็จแปลง องค์ระฆังขนาดเล็ก ไม่มีส่วนบัลลังก์ ปล้องไฉนทรงกรวยคว่ำแต่ละปล้องต้องมีขนาดใหญ่ ต่อเหนือขึ้นไปด้วยชั้นบัวกลุ่มแบบพม่า และส่วนปลียอดประดับฉัตรโลหะ ตามตำนานเล่าว่าเจดีย์บรรจุพระเกศาธาตุของพระพุทธเจ้า วิหารซึ่งประดิษฐานพระพุทธรูปปางไสยาสน์ (พระนอน) เรียก พระนอนหนองผึ้ง หรือ พระพุทธรูปป้านปิง มีความยาวตั้งแต่ยอดพระโมฬีถึงฝ่าพระบาท 19 เมตร (38 ศอก) พระพุทธรูปปางมารวิชัย (พระเจ้าทันใจ) 1 องค์ หน้าตักกว้าง 3 ศอก 1 คืบ
จังหวิดปีอาเชนซา
จังหวัดปีอาเชนซา (provincia di Piacenza) เป็นจังหวัดในแคว้นเอมีเลีย-โรมัญญาของอิตาลี มีเมืองเอกคือปีอาเชนซา ในปี 2016 มีประชากรรวม 286,572 คนบนพื้นที่ 2,585.86 ตารางกิโลเมตร ทำให้มีความหนาแน่น 111.38 คนต่อตารางกิโลเมตร จังหวัดนี้สามารถสืบประวัติศาสตร์กลับไปได้ถึงการก่อตั้งโดยชาวโรมันเมื่อ 218 BCE
Kuhlmanniodendron
Kuhlmanniodendron เป็นสกุลของพืชดอกที่อยู่ในวงศ์ Achariaceae.
ถิ่นกำเนิดของมันคือ บราซิลตะวันออก
สปีชีส์ในสกุล ได้แก่:
โรงเรียนเนกขัมวิทยา
โรงเรียนเนกขัมวิทยา เปิดทำการสอนครั้งแรกเมื่อวันที่ 16 พฤษภาคม 2527 จากนั้นปีการศึกษา 2538 โรงเรียนได้เปิดสอนในระดับชั้นมัธยมศึกษาปีที่ 4 เป็นปีแรก   แผนการจัดชั้นเรียนมัธยมศึกษาตอนต้น 3 – 3 - 3  มัธยมศึกษาตอนปลาย    2 – 2 - 2 โรงเรียนเนกขัมวิทยา เป็นโรงเรียนมัธยมศึกษาประจำตำบล ได้รับประกาศจัดตั้งจากกระทรวงศึกษาธิการ   เมื่อวันที่ 30  มีนาคม 2527 เปิดรับนักเรียนชั้น ม.1-6 ทั้งชาย และ หญิง  ปัจจุบันมีนักเรียน 285 คน   ครู-อาจารย์   19   คน  นักการภารโรง  2  คน
ประวัติ
ผู้ริเริ่มก่อตั้งโรงเรียนนี้คือ พระครูสังฆรักษ์ชุ่ม สัมปันโน เจ้าอาวาสวัดเนกขัมมารามองค์ปัจจุบัน ท่านเล็งเห็นว่าการพัฒนาบุคคลเป็นสิ่งจำเป็นต่อการพัฒนาชาติ  และการพัฒนาบุคลากรควรเริ่มมีที่เยาวชนก่อน เพราะจะเป็นกำลังสำคัญในการพัฒนาชาติบ้านเมืองสืบไปจึงได้ชักชวนกรรมการวัดและประชาชนช่วยกันหาที่ดินเพื่อก่อสร้างโรงเรียนมัธยมศึกษาประจำตำบลขึ้นเพื่อให้โอกาสแก่เยาวชนในท้องถิ่นมีโอกาสได้รับการศึกษาสูงขึ้น   หากไม่มีโรงเรียนมัธยมศึกษาประจำตำบลแล้ว ผู้มีโอกาสเรียนก็แต่เฉพาะครอบครัวที่มีฐานะมั่นคั่งเท่านั้น เพราะต้องเดินทางไปเรียนที่โรงเรียนประจำอำเภอ หรือโรงเรียนประจำจังหวัดโดยการเหมารถรับ-ส่งประจำ ซึ่งต้องเสียค่าใช้จ่ายสูง จะโดยสารรถประจำทางไม่สะดวกถึงแม้เขตท้องที่ (วัดเนกขัมมาราม) จะอยู่ห่างไกลจากอำเภอดำเนินสะดวกเพียง 10 กิโลเมตร และห่างจากจังหวัดราชบุรีเพียง 15 กิโลเมตร เท่านั้นแต่ทางเป็นถนนลูกรังที่ขรุขระ มีรถโดยสารวิ่งน้อยและช้าเนื่องจากทางขรุขระตอนเย็นรถโดยสารจะหมดคิดเวลาประมาณ 15.30 น. พระครูสังฆรักษ์ชุ่ม สัมปันโน และประชาชนเห็นความลำบากในการศึกษาเล่าเรียนของเยาวชน จึงได้เสนอเรื่องการจัดตั้งโรงเรียนมัธยมศึกษาไปยังกรมสามัญศึกษา
ในปี พ.ศ. 2526 เจ้าหน้าที่จากกรมสามัญได้ออกไปดูสถานที่ และสำรวจข้อมูลต่างๆ ในการจัดตั้งโรงเรียนปรากฏว่าที่ดินที่จะให้สร้างโรงเรียนไม่เพียงพอ ทางวัดจึงได้เจรจาขอซื้อที่ดินที่ติดต่อของวัดเพิ่มอีก 21 ไร่เศษ เป็นเงิน 1 ล้านบาทเศษ โดยขอตกลงว่าขอใช้ที่ดินในการก่อสร้างไปก่อน ส่วนเงินจะขอผ่อนชำระเป็นงวดๆ ไป
Kosmosiphon
ถิ่นกำเนิดของมันคือ ภาคกลางตะวันตก แอฟริกาเขตร้อน
สปีชีส์ในสกุล ได้แก่:
สเวียตอฮีสก์
สเวียตอฮีสก์ (Святогі́рськ, ) เป็นนครทางตอนเหนือของแคว้นดอแนตสก์ ประเทศยูเครน ตั้งอยู่ริมแม่น้ำซีแวร์สกึยดอแนตส์ ห่างจากสลอวิยันสก์ประมาณ 30 km ประมาณกันว่าใน ค.ศ. 2021 นครนี้มีประชากร 4,309 คน มีอารามคริสต์ออร์ทอดอกซ์สมัยคริสต์ศตวรรษที่ 16 อยู่ริมฝั่งขวาของแม่น้ำตรงข้ามกับตัวนคร
ประเทศคีร์กีซสถานในโอลิมปิก
ประเทศคีร์กีซสถาน เข้าร่วมแข่งขันกีฬาโอลิมปิกครั้งแรกในโอลิมปิกฤดูหนาว 1994 และได้ส่งนักกีฬาเข้าร่วมโอลิมปิกทุกครั้งตั้งแต่นั้นมา คณะกรรมการโอลิมปิกแห่งชาติของประเทศคีร์กีซสถาน คือ เป็นผู้ทำหน้าที่ในการส่งนักกีฬาเข้าร่วมแข่งขันโอลิมปิก ภายใต้รหัสประเทศ KGZ
นับตั้งแต่ประเทศคีร์กีซสถานส่งนักกีฬาเข้าร่วมการแข่งขันโอลิมปิกครั้งแรก นักกีฬาคีร์กีซสถานได้รับเหรียญรางวัลรวมทั้งหมด 4 เหรียญ โดยแบ่งเป็น 0 เหรียญทอง 1 เหรียญเงิน และ 3 เหรียญทองแดง
จังหวัดเทคีร์ดา
จังหวัดเทคีร์ดา (Tekirdağ ili) เป็นจังหวัดของตุรกีตั้งอยู่ในภูมิภาคเธรซตะวันออกของประเทศ หรือที่รู้จักกันในชื่อตุรกีทวีปยุโรป เป็นหนึ่งในสามจังหวัดที่อยู่ในภูมิภาคนี้ เชื่อมต่อกับจังหวัดอิสตันบูลทางตะวันออก จังหวัดคืร์กลาเรลีทางเหนือ จังหวัดเอดีร์แนทางตะวันตก
เทคีร์ดาเป็นเมืองหลักของจังหวัดนี้ และเป็นเมืองที่มีประชากรมากที่สุดในตุรกีฝั่งทวีปยุโรปนอกเหนือจากส่วนหนึ่งของอิสตันบูล
ยุ้ย ญาติเยอะ
ยุ้ย ญาติเยอะ หรือชื่อจริงคือ จริยา ปรีดากูล เกิดวันที่   เป็นนักร้องเพลงลูกทุ่งชาวไทย มีผลงานสร้างชื่อจากเพลง "พกเมียมาด้วยเหรอ"
ประวัติ
ยุ้ย เป็นบุตรของ นายชนะ ปรีดากูล(เสียชีวิตแล้ว) และนางสายหยุด ปรีดากูล ซึ่งพ่อแม่ทั้งคู่เป็นนักแสดงลิเก เกิดที่กรุงเทพมหานคร เกิดเมื่อวันเสาร์ที่ 19 กุมภาพันธ์ 2521
จนกระทั่งพุ่มพวงเสียชีวิตในปี พ.ศ. 2535 ชื่อของ ยุ้ย มีชื่อเสียงอีกครั้ง โดยปรากฏตัวในงานศพ อีกทั้งร่วมแสดงภาพยนตร์เรื่อง "รักอาลัย พุ่มพวงดวงจันทร์" ซึ่งเป็นภาพยนตร์ที่สร้างขึ้นอย่างเร่งด่วนเพื่อตอบรับกระแสการเสียชีวิตของพุ่มพวง โดยรับบทเป็นพุ่มพวงสมัยเด็ก และออกอัลบั้มชุด "หนึ่งในดวงใจ" หรือ ดวงจันทร์ในดวงใจ ที่ทำขึ้นสืบเนื่องจากเหตุการณ์ดังกล่าว ด้วยน้ำเสียงและลีลาที่มีความคล้ายคลึงกับพุ่มพวงอย่างมาก ถึงกับได้รับขนานนามว่าเป็นตัวแทนของพุ่มพวงคนหนึ่ง
จากนั้น ยุ้ย ญาติเยอะ กลับมามีชื่อเสียงอีกครั้งเมื่อออกอัลบั้มกับค่ายโฟร์เอส ในชื่อ "ยุ้ยเป็นสาวแล้ว" จำนวนมากกว่า 10 ชุด โดยมีเพลงฮิตคือ วันแรกเจอเลย, เลิกเมียบอกมา, ตายยาก, เต็มเหนี่ยว, พกเมียมาด้วยเหรอ, ห่อให้ด้วย, หนูช๊อบชอบ, สาวสันกำแพง, ฮัลโหลเฮีย, คุณนายขาแมลงสาบ เป็นต้น ขณะนั้นก็มีวงดนตรีแสดงสดเป็นของตนเอง หลังจากนั้นค่อยเงียบหายไปจากวงการพักใหญ่ อนึ่งยังมีผลงานเพลงพิเศษอีกหลายอัลบั้ม และมีโอกาสร้องเพลงบันทึกเสียงในแนวอื่นๆ ด้วย
ปัจจุบัน ยุ้ย ญาติเยอะ ใช้ชีวิตคู่กับ ชูชาติ ผ่องตระกูล อดีตลูกน้องวงดนตรีของยุ้ย ได้ลูกชายคือ "ลูกทุ่ง"
น้ำหนัก : 57 กิโลกรัม ส่วนสูง : 155 เซนติเมตร
ผลงานเพลง
อัลบั้มตอนเด็ก (สังกัด คีตา, PGM , สุจริตโปรโมชั่น)
สังกัด โฟร์เอส สตูดิโอ
เพลงที่ได้รับความนิยม วันแรกเจอเลย, หนูเพิ่งรู้ , เดี๋ยวเดี๊ยะ , ห่วงพี่
เพลงที่ได้รับความนิยม ขึ้นเอ๊า ขึ้นเอา, โชคดีที่รู้ทัน , รอวันแต่ง
เพลงที่ได้รับความนิยม เลิกเมียบอกมา, ตายยาก , พี่ทิดชิดหน่อย
เพลงที่ได้รับความนิยม เต็มเหนี่ยว, ไม่ต้องลองรักเลย , ข้าวคอยฝนคนคอยแฟน
เพลงที่ได้รับความนิยม รักคนหล่อง้อคนรวย
เพลงที่ได้รับความนิยม พกเมียมาด้วยเหรอ, เป๊ะเลย , ใจไม่ดี
เพลงที่ได้รับความนิยม ห่อให้ด้วย, ปากว่ามือไว , อย่านะ
เพลงที่ได้รับความนิยม หนูช๊อบชอบ, สาวสันกำแพง , สัญญาคาใจ
เพลงที่ได้รับความนิยม ตามหาคู่หมั้น, คุณนายขาแมลงสาบ
เพลงที่ได้รับความนิยม จอหัวใจ, กำลังใจ (ได้รับรางวัล มาลัยทอง)
เพลงที่ได้รับความนิยม จะรอดไหมเนี่ย
เพลงที่ได้รับความนิยม รักอ้อให้รอแป๊บ, สาวน้อยตลาดนัด
อัลบั้มอื่นๆ
เพลงอมตะ
เพลงคู่
เพลงสามช่า+เพลงแดนซ์
เพลงลุกทุ่งอีสาน
Peridiniaceae
Peridiniaceae เป็นวงศ์ของไดโนแฟลกเจลเลตที่อยู่ในอันดับ Peridiniales
ยุ้ย ญาติเยอะ
ผลงานเพลง
เพลงเพื่อชีวิต
Peridiniaceae
สกุลในวงศ์นี้ ได้แก่:
ยุ้ย ญาติเยอะ
ผลงานเพลง
เพลงสากล
บิ๊กอี
เอ็ตตอร์ อีเวน (Ettore Ewen; 1 มีนาคม ค.ศ. 1986) เป็นนักมวยปล้ำอาชีพชาวอเมริกันที่เซ็นสัญญากับWWEในนาม บิ๊กอี (Big E) เป็นแชมป์ WWE, แชมป์ NXT, แชมป์ทริปเปิลคราวน์คนที่ 33 ของ WWE และเขายังได้แชมป์ยกน้ำหนักที่ได้สร้างสถิติในระดับชาติและรัฐ
ประวัติ
ปี 2009 เขาได้เซ็นสัญญากับ WWE ร่วมฝึกค่ายพัฒนาทักษะ ฟลอริดาแชมเปียนชิปเรสต์ลิง(FCW) ก่อนจะเปลี่ยนเป็น NXT ปี 2012 บิ๊กอีได้เปิดตัวครั้งแรกในรอว์ สแลมมีอะวอร์ด รับบทเป็นฝ่ายอธรรม โดยมาเล่นงานจอห์น ซีนา และเป็นลูกน้องของดอล์ฟ ซิกก์เลอร์กับเอเจ ลี   ปี 2013 บิ๊กอีได้คว้าแชมป์ NXTจากเซท รอลลินส์แบบไม่มีกฏกติกา  ในเรสเซิลเมเนีย ครั้งที่ 29บิ๊กอีกับซิกก์เลอร์ได้ชิงแชมป์แท็กทีม WWEกับทีมเฮลโน(เคนและแดเนียล ไบรอัน) แต่ไม่ได้แชมป์